Hrvoje Spajić

**Hrvoje Spajić** (Zagreb, 25. lipnja 1973.), pripada mlađoj generaciji suvremenih hrvatskih povjesničara i autora. Njegov interes seže u bližu i daljnju prošlost svjetskih ishodišta suvremene civilizacije kako bi se pokušao dati odgovor na suvremena historiografska pitanja. Uz proučavanje povijesti bavi se ilustriranjem i kartografijom.

## Odrastanje, obrazovanje i karijera
Rodom Zagrepčanin, Hrvoje Spajić završava osnovnu i srednju školu (ŠPU) u rodnom zavičaju. Na Filozofskom fakultetu Sveučilišta u Zagrebu upisuje jednopredmetnu povijest. Diplomirao je u rujnu 2001. godine na temu iz njemačke ratne povijesti pod naslovom "Waffen-SS: Vojnici nacionalsocijalizma 1933.-1945. U Komisiji su bili njegova mentorica prof.dr.sc. Mira Kolar i tadašnji znanstveni novak (asisent) Tvrtko Jakovina. Ocijenivši diplomski rad s vrlo dobrim, predloženo je da se još nedovoljno istražena tema u Hrvatskoj obradi na nepristrani historiografski način. Uloživši dvije godine daljnjeg istraživanja vodeće svjetske literature uglavnom na engleskom jeziku, mladi povjesničar, nakon što se zaposlio u izdavačkoj kući P.I.P Pavičić, upoznaje istaknutoga hrvatskog povjesničara prof.dr.sc. Hrvoja Matkovića i predaje mu rukopis na recenziju. Ocijenivši rukopis zadovoljavajućim, Hrvoje Matković sugerira mladom istraživaču proširivanje teksta ne samo na vojnu nego i na političku dimenziju. Paralelno je rukopis predan na recenziju i istaknutoj hrvatskoj povjesničarki Miri Kolar-Dimitrijević.
Nakon što je prof.dr.sc. Hrvoje Matković uvidio da je mladi autor prihvatio sugestije i ispravio neke sitnije historiografske fakte te proširio tekst, rukopis dobija pozitivne recenzije. Zaposlivši se u međuvremenu u izdavačkoj kući "Stih", mladi povjesničar dolazi u kontakt s urednikom spomenute izdavačke kuće, Antom Kostelićem, kojemu je predan rukopis na čitanje. Jedan od najvećih svjetskih skijaških trenera prepoznao je vrijednost i nepristranost rukopisa, uvažio autoritet recenzenata i podupro tada nepoznatog i mladog povjesničara. Ubrzo zatim dolazi do sklapanje Ugovora o objavljivanju knjige koja izlazi iz tiska u travnju 2010. pod naslovom "Waffen-SS: Mračne sile zločinačke politike - Vojnici nacionalsocijalizma 1933.-1945". Knjiga je predstavljena u konferencijskoj dvorani Muzeja Mimara, a neki istaknutiji mediji (novine, web portali) popratili su njezin izlazak u javnost.

## Znanstvene aktivnosti
Povjesničar Hrvoje Spajić dosad je objavio dvadesetak znanstveno-popularnih članaka u "Hrvatskom slovu"  i "Hrvatskom vojniku" (podlistak Bitke starog vijeka - povijest antičkog ratovanja). Nadalje, surađivao je kao stručni suradnik na pisanju članaka za Opću enciklopediju LZMK-a. Uz to sudjelovao je na projektu "Historia Universalis" kao sakupljač povijesnih činjenica, njihove obrade i kao kartograf. Dosad je preveo knjižicu Randala Wallacea "Braveheart" u izdanju naklade "Stih". Momentalno piše članke za Wikipediju. Riječ je, uglavnom, o temama povijesne, mitološke i političke tematike. Pohađao je višemjesečni tečaj Srednjoegipatskog jezika organiziranog pri Arheološkom muzeju (egiptolog Igor Uranić i lingvistica Kristina Šekrst).

## Djela
*Hrvoje Spajić, *Waffen-SS: Mračne sile zločinačke politike - Vojnici nacionalsocijalizma 1933.-1945.*, Naklada Stih, Zagreb, 2010.

## Izvori

## Vanjske veze
*Članak u Slobodnoj Dalmaciji